Държавен вестник, бр. 64, 2007 г., стр. 69

Б Р О Й  64
Д Ъ Р Ж А В Е Н   В Е С Т Н И К
С Т Р .  69
3. разходи за услуги, извършвани от трети
лица за дейности, пряко свързани с изпълнени-
ето на дейностите по договора за финансиране;
4. разходи за материали, консумативи и дру-
ги материални активи, необходими за изпълне-
нието на дейностите по договора за финансира-
не, с изключение на недопустимите разходи по
чл. 10, ал. 1, т. 3;
5. други преки разходи, произтичащи от изис-
кванията на договора за предоставяне на без-
възмездна финансова помощ и свързани с из-
пълнението на допустимите дейности.
(2) Таксите за обслужване на банкови смет-
ки са допустими само в случаите, когато по
изискване на Управляващия орган/Междинно-
то звено е задължително откриването на отдел-
на банкова сметка специално за изпълнението
на съответната операция. Изискването по от-
ношение на откриване на банкова сметка се
посочва изрично в Насоките за кандидатства-
не, като се определя видът банкова сметка и
третирането на лихви, начислявани по тази
сметка.
(3) Допустими за финансиране са следните
разходи, при условие че са пряко свързани с
финансираните операции или дейности и са
необходими за тяхната подготовка и осъщест-
вяване:
1. разходи за застраховки;
2. разходи за юридически консултации и
нотариални услуги;
3. разходи за технически и финансови екс-
пертизи;
4. разходи за одит на изпълнението на про-
екта; в случаите, когато размерът на безвъз-
мездната финансова помощ по сключените
договори е на стойност над 200 хил. лв., с из-
ключение на договорите с конкретни бенефи-
циенти по смисъла на § 1, т. 6 от допълнителни-
те разпоредби на Постановление № 121 на Ми-
нистерския съвет от 2007 г., извършването на
одит на изпълнението на проекта е задължи-
телно, като разходите за одит не могат да над-
вишават 1 на сто от размера на безвъзмездната
финансова помощ.
(4) За финансиране по Оперативната прог-
рама са допустими и разходите за трудови и други
възнаграждения, стипендии и други доходи,
изплатени от трети страни в полза на участни-
ците в дадена дейност и сертифицирани на бе-
нефициента.
(5) По договори за безвъзмездна финансова
помощ, с изключение на договорите с конкрет-
ни бенефициенти по смисъла на § 1, т. 6 от до-
пълнителните разпоредби на Постановление
№ 121 на Министерския съвет от 2007 г., са до-
пустими непреки разходи, декларирани на ба-
зата на постоянна ставка в размер не повече от
20 на сто от преките допустими разходи за дей-
ността. Непреките разходи, декларирани на
базата на постоянна ставка, не могат да преви-
шават общата стойност на аналогичните непре-
ки разходи на бенефициента за същия период
от време по счетоводни данни, което се декла-
рира от бенефициента и подлежи на последва-
ща проверка.
(6) За целите на Оперативната програма
разходите за организация и управление по сми-
съла на чл. 4, ал. 8 от Постановление № 62 на
Министерския съвет от 2007 г. са допустими,
ако се основават на действителни разходи, ко-
ито могат да бъдат отнесени към осъществява-
нето на съответната дейност или на средните
действителни разходи, които могат да бъдат
отнесени към дейности от същия тип. Във всич-
ки случаи, с изключение на тези по ал. 5, разхо-
дите за организация и управление не следва да
превишават 10 на сто от преките допустими
разходи.
Чл. 5. (1) За действително платени се считат
разходите, извършени от бенефициенти в па-
рична форма, с изключение на разходите за
амортизация на амортизируеми активи, и при-
носът в натура.
(2) Разходите за амортизация на амортизи-
руеми активи по чл. 10, ал. 1, т. 3, които са пря-
ко свързани с дейността, са допустими за фи-
нансиране по Оперативната програма при след-
ните условия:
1. активите не са закупени дори частично с
публична безвъзмездна помощ;
2. разходът за амортизация е начислен в
съответствие с изискванията на националното
законодателство и е признаваем до размера на
годишните данъчни амортизационни норми по
категории активи съгласно Закона за корпора-
тивното подоходно облагане;
3. разходите се отнасят само за периода на
финансиране/съфинансиране на съответната
операция/дейност.
(3) Приносът в натура е допустим за финан-
сиране по Оперативната програма разход при
следните условия:
1. посочен е изрично съгласно критериите за
избор на операции, одобрени от комитета за
наблюдение на Оперативната програма;
2. съфинансирането от Европейския социа-
лен фонд не надхвърля общия допустим разход,
като от него се изключи стойността на такъв
принос;
3. приносът в натура се отнася за дейности и
разходи, допустими за съответната операция;
4. приносът в натура не се отнася до мерките
за финансов инженеринг;
5. стойността на приноса в натура е опреде-
лена от независим оценител или независим
одитор;
6. стойността на приноса в натура е опреде-
лена, като са взети предвид реалните пазарни
цени на тези или на аналогичен вид стоки и/или
услуги;
7. в случай на неплатен доброволен труд стой-
ността му е определена, като са взети предвид
продължителността по време и средната работ-